CELEX: C2005/271/49
Language: da
Date: 2005-10-29 00:00:00
Title: Sag T-341/05: Sag anlagt den 8. september 2005 — Kongeriget Spanien mod Kommissionen for De Europæiske Fællesskaber

29.10.2005   
            
            
               DA
            
            
               Den Europæiske Unions Tidende
            
            
               C 271/25
            
         Sag anlagt den 8. september 2005 — Kongeriget Spanien mod Kommissionen for De Europæiske Fællesskaber
   (Sag T-341/05)
   (2005/C 271/49)
   Processprog: spansk
   Parter
   
      Sagsøger: Kongeriget Spanien [ved: Abogado del Estado D. Juan Manuel Rodríguez Cárcamo]
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Annullation af angivelsen af Ceuta og Melilla i kategori L 01 i bilaget til Kommissionens forordning (EF) nr. 909/2005 af 16. juni 2005 om fastsættelse af eksportrestitutioner for mælk og mejeriprodukter.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter
   Med den foreliggende sag anfægtes Kommissionens forordning (EF) nr. 909/2005 af 16. juni 2005 om fastsættelse af eksportrestitutioner for mælk og mejeriprodukter (1), for så vidt som Ceuta og Melilla generelt udelukkes fra de bestemmelsessteder, der kan komme i betragtning med hensyn til eksportrestitution for mælk og mejeriprodukter. Denne udelukkelse tjener det formål at bringe bestemte ulovlige handelsaktiviteter til ophør, der består i at udføre bestemte produkter til de to nævnte områder for at modtage den tilsvarende restitution, hvorefter produkterne efter forarbejdning atter indføres til Fællesskabets område uden betaling af nogen form for told.
   Til støtte for sine påstande gør den sagsøgende stat gældende:
   
               —
            
            
               At der er sket en tilsidesættelse af artikel 31, stk. 3, i Rådets forordning (EF) nr. 1225/1999 af 17. maj 1999 om den fælles markedsordning for mælk og mejeriprodukter (2), idet den anfægtede foranstaltning ikke er begrundet i nogen af de i nævnte artikel nævnte grunde, subsidiært er baseret på omstændigheder, der ikke er beviste.
            
         
               —
            
            
               At der er sket en tilsidesættelse af forordningens artikel 31, stk. 2, fordi der ikke er blevet taget hensyn til produktets art. Selv hvis det antages, at bekæmpelsen af svig ville kunne begrunde afskaffelse af eksportrestitution for et konkret bestemmelsessted, er der ved vedtagelsen af foranstaltningen alene blevet taget hensyn til bestemmelsesstedet for eksporten, hvorved man uden forskel har medtaget alle produkter, hvis udførsel til Ceuta og Melilla indebar ydelse af restitution. Den forskelsbehandling af producenter, som den anfægtede foranstaltning indebærer, udgør ligeledes en tilsidesættelse af denne.
            
         
               —
            
            
               At der er sket en overtrædelse af princippet om forbud mod forskelsbehandling.
            
         
               —
            
            
               At der i nærværende sag foreligger magtfordrejning.
            
         
      (1)  EUT L 154, s. 10.
   
      (2)  EFT L 160, s. 48.